text: Spelling bee 2017 - Spelling bee 2017
  1 април 2017г. - залата на ОУ "Васил Левски"- гр. Разград е празнична и осветена от настроение. Всички са в очакване на 64 ученици от областите Русе, Разград, Търговище и Силистра. Състезанието е насочено към ученици до 14 години и до 7 клас от всички общински, държавни и частни общообразователни училища в страната. През 2017г. се провежда седмото му издание, а за втора година ОУ "В. Левски" е домакин на регионалния кръг.
  Жури тази година е: Люис Колинс /фондация "Фулбрайт"/, преподавател по английски език и американска литература в ПГПЧЕ "Екзарх Йосиф - Разград, Димитър Цеков от "КОРПлюС", организатор на състезанието, Гергана Стоянова, бивша ученичка в ОУ "Васил Левски" и финалистка в предишни издания, както и другата финалистка, но от Търговище - Мая Николова.
  Специален поздрав - изненада за всички присъстващи с песен и танц подготвиха Крисия и нейните съученички Кристияна и Ивайла. Песента "Bingo" прозвуча като пожелание за успешно представяне.
  Трите финалистки - Арзу, Мелиса и Александра - получиха медали, а всички участници, както и техните преподаватели - грамоти и предметни награди. Те ще представят региона на Националния кръг, който ще се проведе в София на 6 май 2017г.